
	FRANCOSKA REPUBLIKA

	
Ministrstvo za ekološko in solidarnostno preoblikovanje






Uredba št. […] z dne […]
o spremembi seznama tehnik za pridobivanje gensko spremenjenih organizmov, ki so se konvencionalno uporabljale brez dokazanih nevšečnosti za javno zdravje ali okolje

NOR: […]




Ciljna javnost: podjetja, raziskovalne ustanove in druge strukture, ki razvijajo, uporabljajo ali tržijo gensko spremenjene organizme ali njihove proizvode, kmetje.
Zadeva: Sprememba seznama tehnik genskega spreminjanja, ki so se konvencionalno uporabljale brez dokazanih nevšečnosti za javno zdravje ali okolje.
Začetek veljavnosti: Besedilo začne veljati dan po objavi. 
Obvestilo: Uredba spreminja seznam tehnik genskega spreminjanja, za katere velja, da se konvencionalno uporabljajo brez dokazanih nevšečnosti za javno zdravje ali okolje, z namenom opredelitve statusa tehnik naključne mutageneze. Za gensko spremenjene organizme, pridobljene s tehnikami s tega seznamu, se določbe iz naslova III zvezka V zakonodajnega dela Okoljskega zakonika ter členov L. 125-3 in L. 515-13 navedenega zakonika ne uporabljajo.
Referenčna besedila: Okoljski zakonik, ki ga spreminja ta uredba, je v spremenjeni različici na voljo na spletnem mestu Légifrance (http://www.legifrance.gouv.fr).


Predsednik vlade – 

na podlagi poročila ministra za ekološko in solidarnostno preoblikovanje; 

ob upoštevanju Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS;

ob upoštevanju Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, zlasti uradnega obvestila št. […];
ob upoštevanju Okoljskega zakonika, zlasti členov L. 531-2 in D. 531-2; 


ob upoštevanju mnenja Visokega sveta za biotehnologije z dne […];

ob upoštevanju javnega posvetovanja, ki je potekalo med […] in […] v skladu s členom L. 123-19-1 Okoljskega zakonika –

odreja:
Člen 1
[bookmark: _GoBack]
Člen D. 531-2 Okoljskega zakonika se spremeni: 

1. v prvem pododstavku se za besedilom „da njihov rezultat ni genska sprememba“, vstavijo besede „ali se konvencionalno uporabljajo brez dokazanih nevšečnosti za javno zdravje ali okolje“;

2. točka 2(a) se glasi: 
„(a) naključna mutageneza, razen naključne mutageneze in vitro, pri kateri so rastlinske celice, gojene in vitro, izpostavljene kemičnim ali fizičnim mutagenom“.

Člen 2

Postopki, povezani z rastlinskimi pridelki, ki so pridobljeni s tehniko naključne mutageneze in vitro iz točke 2(a) člena D. 531-2 Okoljskega zakonika, kakor je bil spremenjen s to uredbo, in so že bili posejani ali vsajeni pred datumom vpisa na seznam, ki ga določa uredba ministra, pristojnega za kmetijstvo, in na katerem so navedene sorte, katerih vpis v katalog je bil preklican ali ki izpolnjujejo pogoje za preklic vpisa v katalog, se lahko izvedejo do konca. 

Člen 3

Ministrica za ekološko in solidarnostno preoblikovanje, minister za kmetijstvo in prehrano, ministrica za visoko šolstvo, raziskave in inovacije ter minister za gospodarstvo in finance so vsak v skladu s svojimi pristojnostmi odgovorni za izvajanje te uredbe, ki bo objavljena v Uradnem listu Francoske republike.




V […]

Édouard PHILIPPE


Za predsednika vlade:

ministrica za ekološko in solidarnostno preoblikovanje

Élisabeth BORNE


minister za kmetijstvo in prehrano

Didier GUILLAUME


ministrica za visoko šolstvo, raziskave in inovacije

Frédérique VIDAL

Zadeva:

Začetek veljavnosti:


 


Besedilo začne veljati dan po objavi. 


 


Obvestilo:

